На 26.04.2023 год., в гр. Крумовград, се състоя втората кръгла маса, от планирания цикъл за областта, организирана от РЦПППО – обл.  Кърджали, за партньорско взаимодействие между институциите, с любезното домакинство на ПГТ „Христо Смирненски”, гр. Крумовград. 
„Приобщаващото образование в община Крумовград и работата между институциите“, беше темата, която събра на едно място директори на училища, детски градини, учители, представители от общинска управа Крумовград и институции, г-жа Фани Чаушева - Началник отдел „Закрила на детето”, при Дирекция „Социално подпомагане”- гр. Крумовград, г-жа Гюлай Юсуф – Директор на ОДК и Центъра за настаняване от семеен тип в гр. Крумовград, Г-жа Лейля Едирнели – Директор на ЦПЛР – ОДК -  Крумовград, масови учители и ресурсни специалисти - представители на Регионален екип от РЦПППО - Кърджали.
На форума присъства лично г-жа Неждие Акиф, заместник-кмет на община Крумовград – ресори: Образование, здравеопазване, култура, социални дейности и местна комисия по борба с противообществени прояви на малолетни и непълнолетни, която приветства участниците, сподели своите виждания, опит и идеи за още нови бъдещи инициативи.
         Форматът се проведе под формата на споделяне и диалог по актуални теми за приобщаващото образование, за трудностите и успехите в процеса на приобщаване, дискутираха се въпроси, различни гледни точки и казуси, които вълнуват участниците, както предизвикателствата и новостите, които предстоят.

